Ljudska

ZAJČEK AL´ SE NE BOJIŠ

Zajček al’ se ne bojiš,  
ko od doma tak’ hitiš?  
Skočim sem, skočim tja,  
in takoj sem spet doma  
skočim sem, skočim tja  
in takoj sem spet doma.

V gozdu čaka lovec skrit,  
ti ne veš kako je zvit!  
V grm urno se z glavo,  
bom potisnil, glej, tako.  
V grm urno se z glavo,  
bom potisnil, glej, tako.

Zajček ljubi, čuvaj se,  
kaj če v zanko te dobe?  
Nič zato, saj lahko,  
bom pregriznil hitro jo,  
Nič zato, saj lahko,  
bom pregriznil hitro jo.

Lovec pride, oj skrbno,  
zajček skrij se za drevo!  
Čuješ pok, še en skok,  
zajček mrtev je ubog.  
Čuješ pok, še en skok,  
zajček mrtev je ubog.